*Projekts*

LATVIJAS REPUBLIKAS MINISTRU KABINETS

2015.gada \_\_\_\_\_.\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. .§)

**Noteikumi par atpūtas kuģu un ūdens motociklu būvniecību, atbilstības novērtēšanu un piedāvāšanu tirgū**

Izdoti saskaņā ar likuma

„Par atbilstības novērtēšanu”

7.panta pirmo un otro daļu

**1. Vispārīgie jautājumi**

1. Noteikumi nosaka prasības atpūtas kuģu un ūdens motociklu, to dzinēju (turpmāk – ražojumi) projektēšanai un ražošanai, atbilstības novērtēšanai, ražojumu tirgus uzraudzības iestādi un kārtību, kādā tiek veikta ražojumu tirgus uzraudzība.

2. Šo noteikumu izpratnē:

2.1. atpūtas kuģis–jebkura tipa kuģošanas līdzeklis, izņemot ūdens motociklu, kas paredzēts sportam un atpūtai un kura korpusa garums ir no 2,5 līdz 24 metriem, neatkarīgi no piedziņas veida;

2.2. atsaukšana - ikviens pasākums ar mērķi panākt, ka tiek atdoti atpakaļ ražojumi, kas ir piegādāti gala lietotājam;

2.3. būtiska dzinēja modifikācija – piedziņas dzinēja pārveidošana, kas:

2.3.1. varētu potenciāli būt par iemeslu, ka dzinējs pārsniedz šo noteikumu 1.pielikuma B daļā norādīto emisijas limitu;

2.3.2. palielina dzinēja nominālo jaudu par vairāk nekā 15%;

2.4. būtiska kuģošanas līdzekļa pārbūve – kuģošanas līdzekļa pārbūve, kas:

2.4.1. izmaina kuģošanas līdzekļa piedziņas veidu;

2.4.2. būtiski modificē dzinēju;

2.4.3. izmaina kuģošanas līdzekli tādā mērā, ka tas var neatbilst šajos noteikumos paredzētajām drošības un vides prasībām;

2.5. CE atbilstības marķējums – zīme, ar kuru ražotājs norāda, ka ražojumi atbilst piemērojamām prasībām, kas noteiktas Eiropas Savienības (turpmāk – ES) saskaņotajos tiesību aktos, kas paredz šī marķējuma uzlikšanu;

2.6. dzinēju saime – ražotāja grupēti dzinēji, kuru konstrukcijai ir līdzīgi izplūdes gāzu vai trokšņa emisijas raksturlielumi;

2.7. ES saskaņotie tiesību akti – ikviens ES tiesību akts, kas nosaka saskaņotus preču tirdzniecības nosacījumus;

2.8. importētājs – ES reģistrēta fiziska vai juridiska persona, kas laiž tirgū ražojumus no trešajām valstīm;

2.9. izņemšana no tirgus – ikviens pasākums ar mērķi novērst piegādes ķēdē esošu ražojumu piedāvāšanu tirgū;

2.10. izplatītājs – ES reģistrētafiziska vai juridiska persona, kas piedāvā tirgū ražojumus un nav to ražotājs vai importētājs;

2.11. korpusa garums – korpusa garums mērīts atbilstoši piemērojamā standarta prasībām;

2.12. kuģošanas līdzeklis – atpūtas kuģis vai ūdens motocikls;

2.13. laist tirgū – pirmo reizi piedāvāt tirgū ražojumus;

2.14. nodošana ekspluatācijā – pirmā reize, kad ražojumu izmanto galalietotājs ES;

2.15. paziņotā institūcija – ražojumu atbilstības novērtēšanas institūcija, kura ir paziņota Eiropas Komisijai saskaņā arnormatīvajiem aktiem par kārtību, kādā izveido paziņošanas komisiju, kā arī kārtību, kādā komisija pieņem lēmumu un paziņo Eiropas Komisijai par atbilstības novērtēšanas institūcijām, kas veic atbilstības novērtēšanu reglamentētajā sfērā, vai citu ES dalībvalstu vai Eiropas Ekonomikas zonas paziņota ražojuma atbilstības novērtēšanas institūcija;

2.16. personīgai lietošanai būvēts kuģošanas līdzeklis – kuģošanas līdzeklis, ko galvenokārt būvējusiprivātpersona personīgai lietošanai;

2.17. piedāvāt tirgū – saimnieciskās darbības ietvaros piegādāt ražojumus par atlīdzību vai bez tās izplatīšanai vai lietošanaiES tirgū;

2.18. piedziņas dzinējs – dzirksteļaizdedzes vai kompresijaizdedzes iekšdedzes dzinējs, ko tieši vai netieši izmanto piedziņai;

2.19. piedziņas veids – dzeniekārta, ar kuru kuģošanas līdzeklis tiek darbināts;

2.20. pilnvarotais pārstāvis – ES reģistrēta fiziska vai juridiska persona, kasir saņēmusi rakstisku ražotāja pilnvaru rīkoties tā vārdā attiecībā uz konkrētiem uzdevumiem;

2.21. privātimportētājs – jebkura fiziska vai juridiska persona, kas reģistrēta ES un kas nekomerciālos nolūkos importē ražojumu no trešās valsts savai lietošanai;

2.22. ražotājs – fiziska vai juridiska persona, kas ražo ražojumus vai kuras uzdevumā ražojumi tiek projektēti vai ražoti, unlaiž tirgū šos ražojumusar savu vārdu vai preču zīmi;

2.23. tirgus uzraudzība – uzraudzība, kā tā definēta Eiropas Parlamenta un Padomes 2008.gada 9.jūlija Regulas (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr.339/93 (turpmāk – Regula (EK) Nr.765/2008), 2. panta 17. punktā;

2.24. uzņēmēji - ražotājs, pilnvarotais pārstāvis, importētājs un izplatītājs;

2.25. ūdens motocikls – sportam un atpūtai paredzēts kuģošanas līdzeklis ar korpusa garumu mazāku par 4 metriem, kurā izmanto piedziņas dzinēju, kam primārais dzinējspēks ir ūdensstrūklas sūknis, un kas projektēts tā, lai to varētu darbināt persona vai personas sēžot, stāvot vai stāvot uz ceļiem uz tā, nevis atrodoties korpusa iekšienē.

3. Šo noteikumu prasības piemēro:

### 3.1. atpūtas kuģiem un daļēji pabeigtiem atpūtas kuģiem;

3.2. ūdens motocikliem un daļēji pabeigtiem ūdens motocikliem;

3.3. šo noteikumu 7.punktā minētajām kuģošanas līdzekļa sastāvdaļām, kas laistas ES tirgū atsevišķi (turpmāk – ražojuma sastāvdaļas);

3.4. piedziņas dzinējiem, kas uzstādīti vai īpaši paredzēti uzstādīšanai uz kuģošanas līdzekļiem vai to iekšienē;

3.5. piedziņas dzinējiem, kas uzstādīti uz kuģošanas līdzekļiem vai to iekšienē, un kam veikta būtiska dzinēja modifikācija;

3.6. kuģošanas līdzekļiem, kam veikta būtiska kuģošanas līdzekļapārbūve.

4. Šo noteikumu 3.punktā minētie ražojumi un to sastāvdaļas tiek nodoti ekspluatācijā vai piedāvāti tirgū, ja tie pie atbilstošas uzturēšanas un, ievērojot paredzēto lietošanu, neapdraud cilvēku veselību un drošību, īpašumu vai vidi, un atbilst šo noteikumu 1.pielikumā noteiktajām prasībām.

5. Šos noteikumus nepiemēro:

5.1. attiecībā uz projektēšanas un būves prasībām, kas noteiktas šo noteikumu 1.pielikuma A daļā:

5.1.1. kuģošanas līdzekļiem, kas paredzēti tikai sacīkstēm, tajā skaitā sacīkšu airu laivām un treniņu airu laivām, kuras ražotājs ir atbilstoši marķējis;

5.1.2. kanoe un kajakiem, kas projektēti tā, lai tos virzītu vienīgi ar cilvēka spēku, gondolām un ūdens velosipēdiem;

5.1.3. vējdēļiem, kas projektēti tā, lai tos virzītu ar vēju un darbinātu persona vai personas stāvot;

5.1.4. vējdēļiem;

5.1.5. oriģināliem vēsturiskajiem kuģiem un to individuālajām kopijām, kas projektēti pirms 1950.gada un būvēti no oriģināliem materiāliem, un kurus ražotājs ir atbilstoši marķējis;

5.1.6. eksperimentālajiem kuģošanas līdzekļiem, ja tie netiek laisti ES tirgū;

5.1.7. personīgai lietošanai būvētiemkuģošanas līdzekļiem, ja turpmāko piecu gadu laikā pēc nodošanas ekspluatācijā tie netiek laisti ES tirgū;

5.1.8. kuģošanas līdzekļiem, kurus paredzēts nodrošināt ar apkalpi, lai komerciālos nolūkos pārvadātu pasažierus;

5.1.9. zemūdens kuģošanas līdzekļiem;

5.1.10. kuģošanas līdzekļiem uz gaisa spilvena;

5.1.11. kuģošanas līdzekļiem ar zemūdens spārniem;

5.1.12. ārējās sadedzes tvaika vilces kuģošanas līdzekļiem, kuri tiek kurināti ar akmeņoglēm, koksu, koksni, naftu vai gāzi;

5.1.13. amfībijas tipa transportlīdzekļiem, t.i., mehāniskiem transportlīdzekļiem ar riteņiem vai ar kāpurķēdēm, kuri spēj darboties gan uz ūdens, gan uz sauszemes;

5.2. attiecībā uz izplūdes gāzu emisijas prasībām, kas noteiktas šo noteikumu 1.pielikuma B daļā:

5.2.1. dzinējiem, uzstādītiem vai paredzētiem uzstādīšanai uz:

5.2.1.1. kuģošanas līdzekļiem, kas paredzēti tikai sacensībām, kurus ražotājs ir atbilstoši marķējis;

5.2.1.2. eksperimentālajiem kuģošanas līdzekļiem, ar noteikumu, ka tie vēl nav laisti ES tirgū;

5.2.1.3. kuģošanas līdzekļiem ar apkalpi, kas paredzēti pasažieru komercpārvadājumiem;

5.2.1.4. zemūdens kuģošanas līdzekļiem;

5.2.1.5. kuģošanas līdzekļiem uz gaisa spilvena;

5.2.1.6. kuģošanas līdzekļiem ar zemūdens spārniem;

5.2.1.7. amfībijas tipa transportlīdzekļiem, t.i., mehāniskiem transportlīdzekļiem ar riteņiem vai kāpurķēdēm, kuri spēj darboties gan uz ūdens, gan uz sauszemes;

5.2.2. oriģināliem vēsturiskajiem dzinējiem un to individuālajām kopijām, kas projektēti pirms 1950. gada, nav ražoti sērijveidā un uzstādīti šo noteikumu 5.1.5. un 5.1.7.apakšpunktā minētajos kuģošanas līdzekļos;

5.2.3. personīgai lietošanai būvētiemdzinējiem, ja turpmāko piecu gadu laikā pēc nodošanas ekspluatācijā tie netiek laisti ES tirgū;

5.3. attiecībā uz trokšņa emisijas prasībām, kas noteiktas šo noteikumu 1.pielikuma C daļā:

5.3.1. visiem kuģošanas līdzekļiem, kas minēti šo noteikumu 5.2.apakšpunktā;

5.3.2. personīgai lietošanai būvētiemkuģošanas līdzekļiem, ja turpmāko piecu gadu laikā pēc nodošanas ekspluatācijā tie netiek laisti ES tirgū.

6. Tas, ka kādu no kuģošanas līdzekļiem izmanto arī fraktēšanai vai sportam un apmācībām, neatbrīvo to no šo noteikumu prasību izpildes, gadījumā, ja attiecīgo kuģošanas līdzekli laiž apgrozībā ES tirgū izmantošanai atpūtas nolūkos.

7. Ražojuma sastāvdaļas ir šādas:

7.1. pretaizdegšanās aprīkojums visiem iebūvētiem dzinējiem, dzinējiem ar Z-veida dzenskrūves piedziņu un piekarināmiem dzinējiem;

7.2. aizsargierīces pret dzinēja iedarbināšanu visiem piekarināmiem dzinējiem;

7.3. stūres, stūres mehānismi un trošu komplekti;

7.4. degvielas tvertnes, paredzētas stacionārai montāžai un degvielas šļūtenes.

8. Satiksmes ministrija pēc valsts akciju sabiedrības “Latvijas Jūras administrācija” ieteikuma informē Nacionālo standartizācijas institūciju par Eiropas Savienības Oficiālajā Vēstnesī publicētajiem piemērojamiem standartiem, kas adaptēti nacionālo standartu statusā (turpmāk – piemērojamie standarti).

9. Nacionālā standartizācijas institūcija savā oficiālajā tīmekļa vietnē publicē sarakstu ar piemērojamiem standartiem.

**2. Ražojumu piedāvāšana tirgū**

10. Latvijā atļauts piedāvāt tirgū un nodot ekspluatācijākuģošanas līdzekļus, ja tie atbilst šo noteikumu prasībām.

11. Latvijā atļauts piedāvāt tirgūdaļēji pabeigtus kuģošanas līdzekļus, ja ražotājs vai importētājs saskaņā ar šo noteikumu 55*.* punktu deklarē, ka to būvi pabeigs citi.

12. Latvijā atļauts piedāvāt tirgū un nodot ekspluatācijāšo noteikumu 7. punktā noteiktās ražojuma sastāvdaļas, ja tās atbilst šo noteikumu prasībām, un šīs sastāvdaļas ir paredzēts iebūvēt kuģošanas līdzeklī saskaņā ar šo noteikumu 55.punktā noteikto ražotāja vai importētāja deklarāciju.

13. Latvijā atļauts piedāvāt tirgū vai nodot ekspluatācijāpiedziņas dzinējus, kas:

13.1. atbilst šo noteikumu prasībām, neatkarīgi no tā vai tie ir vai nav uzstādīti uz kuģošanas līdzekļa;

13.2. uzstādīti uz kuģošanas līdzekļa un kam piešķirts tipa apstiprinājums saskaņā ar normatīvo aktu par autoceļiem neparedzētās mobilās tehnikas iekšdedzes motoru radīto piesārņojošo vielu emisiju gaisā un kas atbilst III A, III B vai IV laikposma emisijas robežām CI dzinējiem, kurus izmanto tādu ierīču piedziņai, kas nav iekšzemes ūdensceļu kuģošanas līdzekļi, lokomotīves un drezīnas, kā noteikts minētajā normatīvajā aktā, un kuriatbilst šo noteikumu prasībām, izņemot šo noteikumu 1.pielikuma B daļā noteiktajām prasībām attiecībā uz izplūdes gāzu emisiju.

13.3. uzstādīti uz kuģošanas līdzekļa un saņēmuši tipa apstiprinājumu saskaņā ar Eiropas Parlamenta un Padomes 2009.gada 18.jūnija Regulu (EK) Nr. 595/2009 par mehānisko transportlīdzekļu un motoru tipa apstiprinājumu attiecībā uz lielas celtspējas/kravnesības transportlīdzekļu radītām emisijām (Euro VI), par piekļuvi transportlīdzekļu remonta un tehniskās apkopes informācijai, par grozījumiem Regulā (EK) Nr. 715/2007 un Direktīvā 2007/46/EK un par Direktīvu 80/1269/EEK, 2005/55/EK un 2005/78/EK atcelšanu (turpmāk – Regula (EK) Nr.595/2009), un kuri atbilst šo noteikumu prasībām, izņemot izplūdes gāzu emisijas prasības, kas noteiktas šo noteikumu 1.pielikuma B daļā;

14. Šo noteikumu 13.2. un 13.3.apakšpunktus piemēro, ievērojot nosacījumu, ka tad, kad dzinējs ir pielāgots uzstādīšanai uz kuģošanas līdzekļa, persona, kura veic pielāgošanu, nodrošina, ka ir pilnībā ņemti vērā dzinēja ražotāja sniegtie dati un cita informācija, lai nodrošinātu, ka dzinējs, kad tas ir uzstādīts saskaņā ar personas, kas pielāgo dzinēju, sniegtajām uzstādīšanas instrukcijām, joprojām būs atbilstošs izplūdes gāzu emisijas prasībām, kas noteiktas vai nu normatīvajā aktā par autoceļiem neparedzētās mobilās tehnikas iekšdedzes motoru radīto piesārņojošo vielu emisiju gaisā vai Regulā (EK) Nr. 595/2009, kā norādījis dzinēja ražotājs. Persona, kas pielāgo dzinēju, deklarē, kā minēts šo noteikumu 53.punktā, ka dzinējs, kad tas ir uzstādīts saskaņā ar personas, kas pielāgo dzinēju, sniegtajām uzstādīšanas instrukcijām, arī turpmāk atbildīs izplūdes gāzu emisijas prasībām, kas noteiktas vai nu normatīvajā aktā par autoceļiem neparedzētās mobilās tehnikas iekšdedzes motoru radīto piesārņojošo vielu emisiju gaisā vai Regulā (EK) Nr. 595/2009, kā deklarējis dzinēja ražotājs.

15. Šo noteikumu 3.punktā minētos ražojumus un to sastāvdaļas, kas neatbilst šo noteikumu prasībām, ir atļauts eksponēt izstāžu, gadatirgu un citu pasākumu laikā, ja labi redzamā zīmē ir skaidri norādīts, ka šo ražojumu tirdzniecība un nodošana ekspluatācijā ir atļauta tikai pēc to atbilstības nodrošināšanas saskaņā ar šiem noteikumiem.

**3. Uzņēmēju un privātimportētāju pienākumi**

**3.1. Ražotāju pienākumi**

16. Laižot ražojumus tirgū, ražotāji nodrošina, ka tie ir projektēti un ražoti saskaņā ar šo noteikumu 4.punkta prasībām.

17. Ražotāji izstrādā tehnisko dokumentāciju saskaņā ar šo noteikumu 85.punktu un veic kādu no šo noteikumu 3.pielikumā noteiktajām atbilstības novērtēšanas procedūrām atbilstoši šo noteikumu 5.nodaļas prasībām.

18. Ja ar atbilstības novērtēšanas procedūru ir pierādīts, ka ražojums atbilst šo noteikumu prasībām, ražotāji sagatavo šo noteikumu 52.punktā minēto deklarāciju, un ražojumu marķē, tam piestiprinot CE atbilstības marķējumu saskaņā ar šo noteikumu 56., 57. un 58.punktu.

19. Ražotāji tehnisko dokumentāciju un šo noteikumu 52.punktā minētās deklarācijas kopiju glabā 10 gadus pēc ražojuma laišanas tirgū.

20. Ražotāji nodrošina procedūras, lai sērijveida ražošanā nodrošinātu pastāvīgu ražojuma atbilstību, ņemot vērā ražojuma uzbūves vai raksturlielumu izmaiņas, un izmaiņas piemērojamos standartos, uz kuriem atsaucoties ir deklarēta ražojuma atbilstība.

21. Ja saistībā ar ražojuma radītajiem riskiem ir lietderīgi, ražotāji patērētāju veselības un drošības aizsardzības nolūkā veic ražojumu, kurus dara pieejamus tirgū, izlases veida pārbaudi, sūdzību izskatīšanu un, ja nepieciešams, veic sūdzību, neatbilstīgu ražojumu un atsauktu ražojumu uzskaites sistēmas uzturēšanu, kā arī pastāvīgi informē izplatītājus par šo uzraudzību.

22. Ražotāji nodrošina, ka uz to ražojumiem ir tipa, partijas vai sērijas numurs vai cits identifikācijas elements vai, ja sastāvdaļu izmēra vai veida dēļ tas nav iespējams, nodrošina, ka vajadzīgā informācija ir sniegta uz iesaiņojuma vai ražojumam pievienotajā dokumentā.

23. Ražotāji uz ražojuma norāda savu nosaukumu, reģistrēto komercnosaukumu vai reģistrēto preču zīmi un kontaktadresi, kur ar tiem var sazināties saistībā ar attiecīgo ražojumu, vai, ja tas nav iespējams, to norāda uz ražojuma iesaiņojuma vai ražojumam pievienotajā dokumentā.

24. Ražotāji nodrošina, ka ražojumam īpašnieka rokasgrāmatā ir pievienotas instrukcijas un drošības informācija valsts valodā un valodās, kas ir saprotamas patērētājiem un citiem galalietotājiem.

25. Ražotāji, kuri uzskata vai kuriem ir iemesls uzskatīt, ka ražojums, kuru tie ir laiduši tirgū, neatbilst šo noteikumu prasībām, nekavējoties veic nepieciešamos pasākumus, lai panāktu minētā ražojuma atbilstību vai arī, ja nepieciešams, lai izņemtu to no tirgus vai atsauktu. Turklāt, ja ražojums rada risku, ražotāji nekavējoties par to informē tirgus uzraudzības iestādi, norādot sīku informāciju par neatbilstību un veiktajiem pasākumiem ražojuma radītā riska novēršanai.

26. Pēc tirgus uzraudzības iestādes pamatota pieprasījuma ražotāji sniedz visu nepieciešamo informāciju un dokumentāciju, lai apliecinātu ražojuma atbilstību šo noteikumu prasībām. Minētā informācija un dokumenti tiek sniegti valsts valodā. Pēc tirgus uzraudzības iestādes pieprasījuma ražotāja pienākums ir sadarboties ar to darbībās, kas paredzētas, lai novērstu riskus, ko rada ražojumi, kurus tie laiduši tirgū.

**3.2. Pilnvarotie pārstāvji**

27. Ražotājs ar rakstisku pilnvaru var iecelt pilnvaroto pārstāvi, kurš veic vismaz šādus uzdevumus:

27.1. uzglabā šo noteikumu 52.punktā minētās deklarācijas kopiju un tehnisko dokumentāciju 10 gadus pēc ražojuma laišanas tirgū, nodrošinot tās pieejamību tirgus uzraudzības iestādei;

27.2. pēc tirgus uzraudzības iestādes pamatota pieprasījuma sniedz minētajai iestādei visu nepieciešamo informāciju un dokumentāciju, lai apliecinātu ražojuma atbilstību šo noteikumu prasībām;

27.3. pēc tirgus uzraudzības iestādes pieprasījuma sadarbojas ar to, lai novērstu to ražojumu radīto risku, uz kuriem attiecas izsniegtā pilnvara.

28. Šo noteikumu 16.punktā noteiktie pienākumi un tehniskās dokumentācijas izstrāde neietilpst pilnvarotā pārstāvja uzdevumos.

**3.3. Importētāju pienākumi**

29. Importētāji laiž ES tirgū tikai šo noteikumu prasībām atbilstošus ražojumus.

30. Pirms ražojuma laišanas tirgū importētāji pārliecinās, ka ražotājs ir veicis atbilstības novērtējuma procedūru. Importētāji pārliecinās, ka ražotājs ir izstrādājis tehnisko dokumentāciju, ka ražojumam ir CE atbilstības marķējums, kā minēts šo noteikumu 56.punktā, un ka tam ir pievienoti vajadzīgie dokumenti saskaņā ar šo noteikumu 54. vai 55.punktu, šo noteikumu 1.pielikuma A daļas 2.5.apakšpunktu, B daļas 4.punktu un C daļas 2.punktu, un ka ražotājs ir izpildījis šo noteikumu 22. un 23.punktā noteiktās prasības.

31. Ja importētājs uzskata vai tam ir iemesls uzskatīt, ka ražojums neatbilst šo noteikumu 4.punktā noteiktajām prasībām, tas nelaiž to tirgū, kamēr nav panākta ražojuma atbilstība. Turklāt, ja ražojums rada risku, importētājs par to informē ražotāju un tirgus uzraudzības iestādi.

32. Importētāji uz ražojuma norāda savu nosaukumu, reģistrēto komercnosaukumu vai reģistrēto preču zīmi un kontaktadresi, kur ar tiem var sazināties saistībā ar attiecīgo ražojumu, vai, ja tas nav iespējams, to norāda uz ražojuma iesaiņojuma vai ražojumam pievienotajā dokumentā.

33. Importētāji nodrošina, ka ražojumam īpašnieka rokasgrāmatā ir pievienotas instrukcijas un drošības informācija valsts valodā un valodās, kas ir saprotamas patērētājiem un citiem galalietotājiem.

34. Importētāji nodrošina, lai laikā, kad tie ir atbildīgi par ražojumu, tā uzglabāšanas un pārvadāšanas apstākļi negatīvi neietekmētu ražojuma atbilstību prasībām, kas noteiktas šo noteikumu 4.punktā.

35. Ja saistībā ar ražojuma radītajiem riskiem ir lietderīgi, importētāji nodrošina šo noteikumu 21.punktā ražotājiem noteikto prasību izpildi.

36. Importētāji, kuri uzskata vai kuriem ir iemesls uzskatīt, ka ražojums, kuru tie ir laiduši tirgū, neatbilst šo noteikumu prasībām, nodrošina šo noteikumu 25.punktā ražotājiem noteikto prasību izpildi.

37. Importētāji 10 gadus pēc ražojuma laišanas tirgū glabā šo noteikumu 52.punktā minētās deklarācijas kopiju, nodrošinot tās pieejamību tirgus uzraudzības iestādei, un pēc tirgus uzraudzības iestādes pieprasījuma nodrošina tai tehniskās dokumentācijas pieejamību.

38. Pēc tirgus uzraudzības iestādes pamatota pieprasījuma importētāji sniedz visu nepieciešamo informāciju un dokumentāciju, lai apliecinātu ražojuma atbilstību šo noteikumu prasībām. Minētā informācija un dokumenti tiek sniegti tirgus uzraudzības iestādeivalsts valodā. Pēc tirgus uzraudzības iestādes pieprasījuma importētāji sadarbojas ar to darbībās, kas paredzētas, lai novērstu riskus, ko rada ražojumi, kurus tie laiduši tirgū.

**3.4. Izplatītāju pienākumi**

39. Piedāvājot ražojumutirgū, izplatītāji ievēro šo noteikumu prasības.

40. Pirms ražojums tiek piedāvāts tirgū, izplatītāji pārbauda, vai ražojumam ir CE atbilstības marķējums, kā minēts šo noteikumu 56.punktā, vai tam ir pievienoti 24.punktā, 52. vai 55.punktā, šo noteikumu 1.pielikuma A daļas 2.5.apakšpunktā, B daļas 4. punktā un C daļas 2. punktā prasītie dokumenti un instrukcijas, un drošības informācija valodā vai valodās, kas var būt viegli saprotamas patērētājiem un citiem galalietotājiem tajā ES dalībvalstī, kurā ražojums tiek piedāvāts tirgū, un vai ražotājs un importētājs ir ievērojuši šo noteikumu 22.un 23.punktā, un 32. un 33.punktā noteiktās prasības.

41. Ja izplatītājs uzskata vai viņam ir iemesls uzskatīt, ka ražojums neatbilst šo noteikumu 4.punkta prasībām, tas nepiedāvāto tirgū, kamēr nav panākta ražojuma atbilstība. Turklāt, ja ražojums rada risku, izplatītājs par to informē ražotāju vai importētāju, kā arī tirgus uzraudzības iestādes.

42. Izplatītāji nodrošina, lai laikā, kad tie ir atbildīgi par ražojumu, tā uzglabāšanas un pārvadāšanas apstākļi negatīvi neietekmētu ražojuma atbilstību šo noteikumu 4. punkta prasībām.

43. Izplatītāji, kuri uzskata vai kuriem ir iemesls uzskatīt, ka ražojums, kuru tie ir piedāvājušitirgū, neatbilst šo noteikumu prasībām, pārliecinās, ka ir veikti nepieciešamie pasākumi, lai panāktu minētā ražojuma atbilstību, vai arī, ja nepieciešams, lai izņemtu to no tirgus vai atsauktu. Turklāt, ja ražojums rada risku, izplatītāji nekavējoties par to informē attiecīgās valsts uzraudzības un kontroles iestādes tajās valstīs, kurās tie ražojumu ir piedāvājušitirgū, norādot sīku informāciju par neatbilstību un veiktajiem pasākumiem ražojuma radītā riska novēršanai.

44. Pēc tirgus uzraudzības iestādes pamatota pieprasījuma izplatītāji sniedz visu nepieciešamo informāciju un dokumentāciju, lai apliecinātu ražojuma atbilstību šo noteikumu prasībām. Minētā informācija un dokumenti tiek sniegti tirgus uzraudzības iestādesvalsts valodā. Pēc tirgus uzraudzības iestādes pieprasījuma izplatītāji sadarbojas ar to darbībās, kas paredzētas, lai novērstu riskus, ko rada ražojumi, kurus tie piedāvājušitirgū.

45. Importētāju vai izplatītāju uzskata par ražotāju, un tam ir tādi paši pienākumi kā ražotājam, kas noteikti šo noteikumu 3.1.apakšnodaļā, ja tas laiž tirgū kādu ražojumu ar savu vārdu vai preču zīmi vai izmaina jau tirgū laistu ražojumu tā, ka izmaiņas var ietekmēt atbilstību šo noteikumu prasībām.

**3.5. Privātimportētāju pienākumi**

46. Ja ražotājs neizpilda pienākumu nodrošināt ražojuma atbilstību šo noteikumu prasībām, privātimportētājs pirms ražojuma nodošanas ekspluatācijā nodrošina, ka tas ir projektēts un ražots saskaņā ar prasībām, kas noteiktas šo noteikumu 4.punktā, un izpilda vai ir izpildījis ražotāja pienākumus, kas noteikti šo noteikumu 17., 18., 19., 24. un 26. punktā.

47. Ja nav pieejama nepieciešamā ražotāja tehniskā dokumentācija, to sagatavo privātimportētājs, izmantojot atbilstošās speciālās zināšanas.

48. Privātimportētājs nodrošina, ka uz ražojuma ir norādīts tās paziņotās institūcijas nosaukums un adrese, kas veikusi ražojuma atbilstības novērtējumu.

**3.6. Uzņēmēju identifikācija**

49. Pēc tirgus uzraudzības iestādes pieprasījuma uzņēmēji 10 gadus pēc tam, kad ražojums tiem piegādāts, un 10 gadus pēc tam, kad tie ir piegādājuši ražojumu, spēj sniegt informāciju par katru uzņēmēju, kas tiem piegādājis ražojumu, un katru uzņēmēju, kuram tie piegādājuši ražojumu.

50. Pēc tirgus uzraudzības iestādes pieprasījuma privātimportētāji 10 gadus pēc tam, kad ražojums tiem piegādāts, spēj sniegt informāciju par uzņēmēju, kas tiem piegādājis ražojumu.

**4. Ražojuma atbilstība**

51. Ražojumus, kas atbilst piemērojamo standartu vai to daļu prasībām, uz kuriem publicētas atsauces *Eiropas Savienības Oficiālajā Vēstnesī* uzskata par atbilstošiem šajos noteikumos minētajām drošības prasībām, kuras aptver šie standarti vai to daļas.

52. Ražojuma atbilstību šo noteikumu 4.punktā vai 13.2. un 13.3.apakšpunktā noteiktajām prasībām apliecina ES atbilstības deklarācija (turpmāk – atbilstības deklarācija), kas noformēta atbilstoši šo noteikumu 2.pielikumā sniegtajam paraugam, un kas satur attiecīgos šo noteikumu 5.5.apakšnodaļā un šo noteikumu 3.pielikumā ietverto moduļu elementus, un kuru pastāvīgi atjaunina. Atbilstības deklarāciju tulko tās ES dalībvalsts noteiktā valodā vai valodās, kuras tirgū ražojums ir piedāvāts vai nodots ekspluatācijā.

53. Sagatavojot atbilstības deklarāciju, ražotājs, privātimportētājs vai šo noteikumu 14.punktā minētā persona, kas pielāgo piedziņas dzinēju, uzņemas atbildību par ražojuma atbilstību.

54. Atbilstības deklarāciju pievieno šādiem ražojumiem, kad tie tiek piedāvāti tirgū vai nodoti ekspluatācijā:

54.1. kuģošanas līdzekļiem;

54.2. ražojuma sastāvdaļām, ja tos laiž tirgū atsevišķi;

54.3. piedziņas dzinējiem.

55. Šo noteikumu 11.punktā minētajiem kuģošanas līdzekļiem ražotājs vai importētājs pievieno deklarāciju, kas tulkota tās ES dalībvalsts noteiktā valodā vai valodās, kuras tirgū ražojums ir piedāvāts, un satur šādu informāciju:

55.1. ražotāja nosaukums un adrese;

55.2. ražotāja ES reģistrētā pilnvarotā pārstāvja vai attiecīgā gadījumā par laišanu tirgū atbildīgās personas vārds un uzvārds, vai nosaukums un adrese;

55.3. daļēji pabeigtā kuģošanas līdzekļa apraksts;

55.4. paziņojums par to, ka daļēji pabeigtais kuģošanas līdzeklis atbilst pamatprasībām, kuras uz to attiecas attiecīgajā būves posmā, ietverot tajā atsauces uz attiecīgajiem izmantotajiem piemērojamiem standartiem vai atsauces uz specifikācijām, saistībā ar kurām atbilstība ir deklarēta konkrētajā būves posmā, turklāt tiek paredzēts, ka kuģošanas līdzekļa būvi pabeigscita juridiska vai fiziska persona, nodrošinot pilnīgu atbilstību šiem noteikumiem.

56. Šādus ražojumus, pirms to laišanas tirgū vai nodošanas ekspluatācijā, marķē ar CE atbilstības marķējumu atbilstoši vispārējiem principiem, kas noteikti Regulas (EK) Nr.765/2008 30.pantā:

56.1. kuģošanas līdzekļus;

56.2. ražojumu sastāvdaļas;

56.3. piedziņas dzinējus.

57. CE atbilstības marķējumu piestiprina šo noteikumu 56.punktā minētajiem ražojumiem un tā apliecina minēto ražojumu atbilstību šo noteikumu prasībām. Ja attiecībā uz ražojumu sastāvdaļām tas nav iespējams vai attaisnojams minētā ražojuma izmēra vai veida dēļ, CE atbilstības marķējumu piestiprina uz iepakojuma un pavaddokumentos. Attiecībā uz kuģošanas līdzekli CE atbilstības marķējumu piestiprina ražotāja plāksnītei, kura uzstādīta atsevišķi no kuģošanas līdzekļa identifikācijas numura. Attiecībā uz piedziņas dzinēju CE atbilstības marķējumu piestiprina uz dzinēja.

58. CE atbilstības marķējums ir viegli saskatāms, salasāms un neizdzēšams. CE atbilstības marķējumu papildina ar paziņotās institūcijas identifikācijas numuru, ja minētā institūcija piedalās ražošanas kontroles posmā vai pēcbūves novērtējumā. Paziņotās institūcijas identifikācijas numuru piestiprina pati institūcija, vai pēc tās norādījuma to piestiprina ražotājs vai tā pilnvarotais pārstāvis, vai persona, kas minēta šo noteikumu 60., 61. vai 62.punktā. Aiz CE atbilstības marķējuma un identifikācijas numura, var norādīt piktogrammu vai kādu citu norādi par īpašu risku vai izmantojumu.

**5. Atbilstības novērtēšana**

**5.1. Piemērojamās procedūras**

59. Ražotājs pirms šo noteikumu 3.punktā minēto ražojumu laišanas tirgū piemēro atbilstības novērtēšanas procedūras, kas minētas šo noteikumu 5.2., 5.3. un 5.4.apakšnodaļā.

60. Privātimportētāji pirms šo noteikumu 3.punktā minēto ražojumu nodošanas ekspluatācijā piemēro šo noteikumu 5.5.apakšnodaļā minēto procedūru, ja ražotājs nav veicis attiecīgā ražojuma atbilstības novērtējumu.

61. Visas personas, kas laiž tirgū vai nodod ekspluatācijā piedziņas dzinēju vai kuģošanas līdzekli pēc tā būtiskas modifikācijas vai pārbūves, vai arī personas, kas kuģošanas līdzekli, uz ko šie noteikumi neattiecas, izmaina tādā veidā, ka uz to attiecas šie noteikumi, pirms ražojuma laišanas tirgū vai nodošanas ekspluatācijā piemēro šo noteikumu 5.5.apakšnodaļā minēto procedūru.

62. Visas personas, kas personīgai lietošanai būvētu kuģošanas līdzekli laiž tirgū pirms piecu gadu laikposma beigām, kas minēts šo noteikumu 5.1.7.apakšpunktā, pirms ražojuma laišanas tirgū piemēro šo noteikumu 5.5.apakšnodaļā minēto procedūru.

**5.2. Atpūtas kuģa projektēšana un būve**

63. Atpūtas kuģa projekta kategorijām A un B, kas minētas šo noteikumu 1.pielikuma A daļas 1.punktā:

63.1. ar korpusa garumu no 2,5 metriem, bet mazāku par 12 metriem, piemēro jebkuru no šādām procedūrām:

63.1.1. iekšējā ražošanas kontrole kopā ar uzraudzītu ražojuma testēšanu (A1 modulis);

63.1.2. ES tipa pārbaude (B modulis) kopā ar atbilstības pārbaudi tipam, pamatojoties uz iekšējo ražošanas kontroli (C modulis) vai atbilstības pārbaudi tipam, pamatojoties uz kvalitātes nodrošināšanu ražošanas procesā (D modulis), vai atbilstības pārbaudi tipam, pamatojoties uz produkta kvalitātes nodrošināšanu (E modulis) vai atbilstības pārbaudi tipam, pamatojoties uz produkta verificēšanu (F modulis);

63.1.3. atbilstības pārbaude, pamatojoties uz vienības verificēšanu (G modulis);

63.1.4. atbilstības pārbaude, pamatojoties uz visaptverošu kvalitātes nodrošināšanu (H modulis);

63.2. ar korpusa garumu no 12 metriem līdz 24 metriem jebkuru no šādiem moduļiem:

63.2.1. B modulis kopā ar C, D, E vai F moduli;

63.2.2. G modulis;

63.2.3. H modulis.

64. Atpūtas kuģa projekta kategorijai C, kas minēta šo noteikumu 1.pielikuma A daļas 1. punktā:

64.1. ar korpusa garumu no 2,5 metriem, bet mazāku par 12 metriem, un ja tiek ievēroti piemērojamie standarti attiecībā uz šo noteikumu 1.pielikuma A daļas 3.2. un 3.3.punktu, piemēro jebkuru no šādiem moduļiem:

64.1.1. iekšējo ražošanas kontroli (A modulis);

64.1.2. A1 modulis;

64.1.3. B modulis kopā ar C, D, E vai F moduli;

64.1.4. G modulis vai

64.1.5 H modulis;

64.2. šo noteikumu 64.1.apakšpunktā minētajiem projektiem, ja netiek ievēroti piemērojamie standarti attiecībā uz šo noteikumu 1.pielikuma A daļas 3.2. un 3.3.punktu:

64.2.1. A1 modulis;

64.2.2. B modulis kopā ar C, D, E vai F moduli;

64.2.3. G modulis vai

64.2.4. H modulis.

65. Atpūtas kuģa projekta kategorijai D, kas minēta šo noteikumu 1.pielikuma A daļas 1. punktā, ar korpusa garumu no 2,5 metriem līdz 24 metriem, piemēro vai nu A, A1, B kopā ar C, D, E vai F moduli, G vai H moduli.

**5.3.  Ūdens motociklu un ražojuma sastāvdaļu projektēšana un būve**

66. Ūdens motociklu projektēšanai un būvei piemēro A, A1, B kopā ar C, D, E vai F moduli, G vai H moduli.

67. Ražojuma sastāvdaļu projektēšanai un būvei piemēro vienu no šādiem moduļiem – B moduli kopā ar C, D, E vai F moduli, vai G vai H moduli.

**5.4. Izplūdes gāzu un trokšņa emisijas**

68. Attiecībā uz izplūdes gāzu emisijām dzinēju ražotājs šo noteikumu 3.4. un 3.5.apakšpunktā minētajiem ražojumiem piemēro šādas procedūras:

68.1. ja pārbaudi veic, izmantojot piemērojamos standartus, piemēro B moduli kopā ar C, D, E vai F moduli, vai G moduli, vai H moduli;

68.2. ja pārbaudi veic, neizmantojot piemērojamos standartus, piemēro B moduli kopā ar atbilstības pārbaudi tipam, pamatojoties uz iekšējo ražošanas kontroli un uzraudzītu produkta testēšanu (C1 modulis) vai G moduli.

69. Attiecībā uz trokšņa emisijām, ko rada tādi atpūtas kuģi ar pakaļgala piedziņas dzinējiem bez iebūvētas izplūdes gāzu sistēmas vai ar iekšējā piedziņas dzinēja agregātiem un atpūtas kuģi ar pakaļgala piedziņas dzinējiem bez iebūvētas izplūdes gāzu sistēmas vai ar iekšējā piedziņas dzinēja agregātiem, kuri tikuši būtiski pārbūvēti un piecu gadu laikā pēc pārbūves laisti tirgū, ražotājs piemēro šādas procedūras:

69.1. A1 moduli vai G moduli, vai H moduli, ja trokšņu mērījumiem pārbaudi veic, izmantojot piemērojamos standartus;

69.2. G moduli, ja trokšņu mērījumiem pārbaudi veic, neizmantojot piemērojamos standartus;

69.3. ja novērtējumam izmanto Frūda skaitli:

Fr = ,

Kur:

ϑ ir kuģa ātrums,

g – brīvās krišanas paātrinājums;

L – kuģa garums;

un jaudas/ūdensizspaida koeficienta metodi, tad piemēro A moduli vai G, vai H moduli.

70. Attiecībā uz trokšņa emisijām ūdens motocikliem un piekarināmiem piedziņas dzinējiem, un pakaļgala piedziņas dzinējiem ar iebūvētu izplūdes gāzu sistēmu, kas domāti uzstādīšanai atpūtas kuģos, ūdens motociklu vai dzinēju ražotājs piemēro šādas procedūras:

70.1. A1 moduli vai G moduli, vai H moduli, ja trokšņu mērījumiem pārbaudi veic, izmantojot piemērojamos standartus;

70.2. G moduli, ja trokšņu mērījumiem pārbaudi veic, neizmantojot piemērojamos standartus.

**5.5. Pēcbūves novērtējuma procedūra (PCA modulis)**

71. Atbilstība, kuras pamatā ir pēcbūves novērtējums, ir procedūra, lai novērtētu tā ražojuma līdzvērtīgu atbilstību, par kuru ražotājs nav uzņēmies atbildību par ražojuma atbilstību šiem noteikumiem, un ar kuras palīdzību fiziska vai juridiska persona, kas minēta šo noteikumu 60., 61. vai 62.punktā un kura laiž ražojumu tirgū vai nodod to ekspluatācijā, uzņemas atbildību par šā ražojuma līdzvērtīgu atbilstību. Minētā persona pilda šo noteikumu 60. un 62.punktā noteiktos pienākumus, kā arī nodrošina un deklarē, ka attiecīgais ražojums, uz kuru attiecas šo noteikumu 61.punkta noteikumi, atbilst šo noteikumu prasībām.

72. Persona, kura laiž tirgū ražojumu vai nodod to ekspluatācijā, iesniedz pieteikumu paziņotajai institūcijai par ražojuma pēcbūves novērtējumu, kā arī dokumentus un tehnisko dokumentāciju, kas nepieciešama, lai novērtētu ražojuma atbilstību šo noteikumu prasībām, un visu tās rīcībā esošo informāciju par ražojuma izmantošanu pēc pirmās nodošanas ekspluatācijā.

73. Persona, kura laiž tirgū šādu ražojumu vai nodod to ekspluatācijā, nodrošina dokumentu un informācijas par ražojuma līdzvērtīgo atbilstību pieejamību attiecīgajām valsts iestādēm 10 gadus pēc ražojuma novērtējuma.

74. Paziņotā institūcija pārbauda atsevišķo ražojumu un veic nepieciešamos aprēķinus, testus un citus novērtējumus, lai nodrošinātu, ka ir apliecināta ražojuma līdzvērtīgā atbilstība šo noteikumu prasībām. Pēc pārbaudes veikšanas paziņotā institūcija izstrādā novērtējuma ziņojumu. Ja pārbaudītais ražojums atbilst šo noteikumu prasībām, paziņotā institūcija sagatavo un izsniedz sertifikātu un ar to saistīto atbilstības ziņojumu, un nodrošina, ka sertifikāta un ar to saistītā atbilstības ziņojuma kopija ir pieejama attiecīgajām valsts iestādēm 10 gadus pēc minēto dokumentu izsniegšanas.

75. Paziņotā institūcija uz apstiprinātā ražojuma blakus CE atbilstības marķējumam piestiprina savu identifikācijas numuru, vai pilnvaro kādu citu to piestiprināt. Ja novērtētais ražojums ir kuģošanas līdzeklis, paziņotā institūcija piestiprina arī kuģošanas līdzekļa identifikācijas numuru saskaņā ar šo noteikumu 1.pielikuma A daļas 2.1. apakšpunktu, vienlaikus ailē, kas paredzēta ražotājas valsts kodam, norāda valsti, kurā paziņotā institūcija veic uzņēmējdarbību, bet ailē, kas paredzēta vienotajam ražotāja kodam, ko piešķir ES dalībvalsts iestāde, norāda pēcbūves novērtējuma identifikācijas kodu, kas piešķirts paziņotajai institūcijai, un tam seko pēcbūves novērtējuma sertifikāta sērijas numurs. Ailes kuģošanas līdzekļa identifikācijas numurā, kas paredzētas izgatavošanas gadam un mēnesim un izlaiduma gadam, izmanto, lai norādītu gadu un mēnesi, kurā veikts pēcbūves novērtējums.

76. Persona, kura laiž ražojumu tirgū vai nodod to ekspluatācijā, piestiprina CE atbilstības marķējumu un paziņotās institūcijas identifikācijas numuru pie ražojuma, kuru paziņotā institūcija ir novērtējusi un sertificējusi kā līdzvērtīgo atbilstību šo noteikumu prasībām.

77. Persona, kura laiž ražojumu tirgū vai nodod to ekspluatācijā, aizpilda atbilstības deklarāciju un nodrošina tās pieejamību attiecīgajām valsts iestādēm 10 gadus pēc sertifikāta par pēcbūves novērtējumu izdošanas. Atbilstības deklarācijā identificē ražojumu, kam šī deklarācija ir sagatavota. Atbilstības deklarācijas kopija ir pieejamu visām attiecīgajām valsts iestādēm pēc to pieprasījuma.

78. Ja novērtētais ražojums ir kuģošanas līdzeklis, persona, kura laiž to tirgū vai nodod ekspluatācijā, piestiprina kuģošanas līdzekļa ražotāja plāksnīti, saskaņā ar šo noteikumu 1.pielikuma A daļas 2.2.apakšpunktu, kurā ir ietverta frāze “pēcbūves novērtējums”, un kuģošanas līdzekļa identifikācijas numuru saskaņā ar šo noteikumu 1.pielikuma A daļas 2.1.apakšpunktu, atbilstoši šo noteikumu 75.punktam.

79. Paziņotā institūcija informē personu, kura laiž ražojumu tirgū vai nodod to ekspluatācijā, par tās pienākumiem, kas izriet no šajos noteikumos noteiktās pēcbūves novērtējuma procedūras piemērošanas.

**5.6. Papildprasības**

80. Ja piemēro šo noteikumu 3.pielikuma B moduli, novērtē ražojuma tehniskā projekta atbilstību, pārbaudot tehnisko dokumentāciju un pierādījumus, kas apstiprina tehniskā projekta atbilstību (visi izmantotie dokumenti, jo īpaši – ja nav pilnībā piemēroti attiecīgie piemērojamie standarti un/vai tehniskās specifikācijas, vajadzības gadījumā iekļauj tādu testu rezultātus, kurus ir veikusi ražotāja attiecīgā laboratorija vai cita testa laboratorija ražotāja vārdā un uz ražotāja atbildību). B modulī minētais produkcijas tips var attiekties uz vairākām ražojuma versijām ar noteikumu, ka:

80.1. atšķirības starp versijām neietekmē drošības līmeni un pārējās prasības attiecībā uz ražojuma darbību; un

80.2. ražojuma versijas ir minētas atbilstīgajā ES tipa pārbaudes sertifikātā, vajadzības gadījumā veicot grozījumus oriģinālajā sertifikātā.

81. Ja piemēro šo noteikumu 3.pielikuma A1 moduli, ražojumu pārbaudi veic uz viena vai vairākiem kuģošanas līdzekļiem, kas ir ražotāja produkcija, un piemēro šo noteikumu 4.pielikumā noteiktās papildprasības.

82. Ja piemēro šo noteikumu 3.pielikuma A1 un C1 moduli, nav atļauts ražojumu testēt šajos moduļos minētajām akreditētām iekšējām struktūrām.

83. Ja piemēro šo noteikumu 3.pielikuma F moduli, piemēro šo noteikumu 5.pielikumā aprakstīto procedūru, lai novērtētu atbilstību izplūdes gāzu emisijas prasībām.

84. Ja piemēro šo noteikumu 3.pielikuma C moduli, attiecībā uz šajos noteikumos noteikto izplūdes gāzu emisijas prasību atbilstības novērtējumu, ja ražotājs nedarbojas paziņotās institūcijas apstiprinātā kvalitātes nodrošināšanas sistēmā, kas aprakstīta 3.pielikuma H modulī, ražotāja izraudzīta paziņotā institūcija veic vai ir veikusi ražojuma pārbaudes nejaušos laika intervālos, kurus nosaka minētā struktūra, lai pārbaudītu ražojuma iekšējo pārbaužu kvalitāti. Ja kvalitātes līmenis izrādās neapmierinošs vai ja šķiet nepieciešams pārbaudīt ražotāja uzrādīto datu derīgumu, piemēro šo noteikumu 6.pielikumā izklāstīto procedūru.

**5.7. Tehniskā dokumentācija**

85. Šo noteikumu 17.punktā minētā tehniskā dokumentācija ietver visus attiecīgos datus un sīkāku informāciju par līdzekļiem, ko ražotājs izmantojis, lai nodrošinātu ražojuma atbilstību šo noteikumu 4.punktā noteiktajām prasībām un tajā iekļauj:

85.1. ražojuma tipa vispārēju aprakstu;

85.2. konceptuālos un montāžas rasējumus, sastāvdaļu, mezglu un citu elementu shēmas, kā arī citus attiecīgus datus;

85.3. piemērojamo standartu sarakstu, kurus piemēro pilnā apjomā vai daļēji, un risinājumu aprakstus, kas pieņemti, lai izpildītu šo noteikumu prasības, ja piemērojamie standarti netiek piemēroti;

85.4. veiktos projektēšanas aprēķinus, pārbaužu rezultātus un citus attiecīgus datus;

85.5. testa ziņojumus vai aprēķinus attiecībā uz stabilitāti saskaņā ar šo noteikumu 1.pielikuma A daļas 3.2.apakšpunkta nosacījumiem un peldspēju saskaņā ar šo noteikumu 1.pielikuma A daļas 3.3.apakšpunkta nosacījumiem;

85.6 izplūdes gāzu emisiju testa ziņojumus, kas apliecina atbilstību šo noteikumu 1.pielikuma B daļas2.nodaļasprasībām;

85.7. trokšņa emisiju testa ziņojumus, kas apliecina atbilstību šo noteikumu 1.pielikuma C daļas 1.nodaļas prasībām.

86. Tehniskā dokumentācija nodrošina, ka ražojuma projektēšana, būve, darbība un atbilstības novērtējums ir skaidri saprotams.

**6. Paziņotās institūcijas**

87. Paziņotās institūcijas atbilst normatīvo aktu par atbilstības novērtēšanas institūciju novērtēšanu, akreditāciju un uzraudzību prasībām un to amatpersonas un darbinieki, kas ir atbildīgi par atbilstības novērtējuma uzdevumu veikšanu, nav to vērtējamo ražojumu projektētāji, ražotāji, piegādātāji, uzstādītāji, pircēji, īpašnieki, lietotāji vai apkopes veicēji, ne arī minēto personu pārstāvji. Tas neliedz izmantot novērtētos ražojumus, kas ir vajadzīgi atbilstības novērtējuma struktūras darbībai, vai izmantot šādus ražojumus personīgiem mērķiem.

88. Paziņotās institūcijas amatpersonas un darbinieki, kas ir atbildīgi par atbilstības novērtējuma uzdevumu veikšanu, nav tieši saistīti ar minēto ražojumu projektēšanu vai ražošanu, tirdzniecību, uzstādīšanu, lietošanu vai apkalpošanu un nepārstāv minētajās darbībās iesaistītās personas. Viņi neiesaistās darbībās, kas var būt pretrunā viņu lēmuma neatkarībai vai godīgumam attiecībā uz tām atbilstības novērtējuma darbībām, saistībā ar kurām institūcija ir paziņota, jo īpaši attiecībā uz konsultāciju pakalpojumiem.

89. Paziņotās institūcijas nodrošina, ka to meitasuzņēmumu vai apakšlīgumu slēdzēju darbības neietekmē institūciju atbilstības novērtējuma darbību konfidencialitāti, objektivitāti vai godīgumu.

90. Paziņotās institūcijas darbinieki veic atbilstības novērtējuma darbības ar visaugstāko profesionālo godīgumu un vajadzīgo tehnisko kompetenci konkrētajā jomā bez jebkāda spiediena un pamudinājumiem, jo īpaši finansiāla rakstura, kas varētu ietekmēt viņu lēmumu vai atbilstības novērtējuma darbību rezultātus, īpaši no to personu vai personu grupu puses, kuras ir ieinteresētas minēto darbību rezultātos.

91. Paziņotās institūcijas ir spējīgas veikt atbilstības novērtēšanas procedūras, kuras tām ir uzticētas saskaņā ar šo noteikumu 5.nodaļas prasībām, un ir atbildīgas par veikto atbilstības novērtējumu neatkarīgi no tā, vai minētās procedūras veic tās pašas vai tās tiek veiktas to vārdā.

92. Paziņotās institūcijas rīcībā vienmēr un visām atbilstības novērtējuma procedūrām un ražojumu veidiem vai kategorijām, saistībā ar ko tās ir paziņotas, ir:

92.1. nepieciešamie darbinieki ar tehniskām zināšanām un pietiekamu un atbilstīgu pieredzi, lai veiktu atbilstības novērtējuma uzdevumus;

92.2. to procedūru apraksts, saskaņā ar kurām veic atbilstības novērtējumu, nodrošinot to pārredzamību un spēju minētās procedūras atkārtot. Tai ir izstrādāta pienācīga darbības stratēģija un procedūras, ar ko uzdevumi, ko tā veic kā paziņotā institūcija, ir nodalīti no pārējās darbības;

92.3. darbības veikšanas procedūras, kurās pienācīgi ņem vērā uzņēmēja lielumu, nozari, kurā tas darbojas, tā struktūru, attiecīgā ražojuma izgatavošanas tehnoloģijas sarežģītības pakāpi un masveida vai sērijveida ražošanas procesa īpatnības;

92.4. nepieciešamie līdzekļi, lai pienācīgi veiktu tehniskos un administratīvos uzdevumus saistībā ar atbilstības novērtējuma darbībām, un ir piekļuve visam nepieciešamajam aprīkojumam vai iekārtām.

93. Darbiniekiem, kuri ir atbildīgi par atbilstības novērtējuma darbību veikšanu, ir:

93.1. laba tehniskā un profesionālā apmācība par visām atbilstības novērtējuma darbībām, saistībā ar kurām paziņotā institūcija ir tikusi paziņota;

93.2. zināšanas par prasībām attiecībā uz veicamajiem novērtējumiem un pienācīgas pilnvaras veikt minētos novērtējumus;

93.3. zināšanas un izpratne par pamatprasībām, piemērojamajiem standartiem, attiecīgajiem ES tiesību aktiem un nacionālajiem normatīvajiem aktiem;

93.4. pilnvaras sagatavot sertifikātus, protokolus un ziņojumus, kas apliecina, ka novērtējums ir veikts.

94. Paziņotā institūcija garantē inspicēšanas personāla objektivitāti. Personāla atlīdzība nav atkarīga no veikto testu skaita vai testu rezultātiem.

95. Paziņotā institūcija apdrošina savu civiltiesisko atbildību.

96. Paziņotās institūcijas personāla pienākums ir neizpaust profesionālajā darbībā iegūto komerciālo informāciju, izņemot attiecībās ar valsts institūcijām šajos noteikumos paredzētajos gadījumos. Īpašumtiesības ir aizsargātas.

97. Paziņotās institūcijas nodrošina, ka to darbinieki ir informēti par attiecīgajiem standartizācijas procesiem un piedalās ES paziņoto institūciju nozaru darba grupās.

98. Ja paziņotā institūcija slēdz apakšlīgumus par konkrētu uzdevumu veikšanu saistībā ar atbilstības novērtējumu vai izmanto filiāli, tā pārliecinās, ka apakšlīguma slēdzējs vai filiāle atbilst šo noteikumu prasībām, un attiecīgi informē paziņošanas komisiju. Slēgt apakšlīgumus vai uzticēt uzdevumu veikšanu meitas uzņēmumam var tikai ar klienta piekrišanu.

99. Paziņotās institūcijas uzņemas pilnu atbildību par apakšlīgumu slēdzēju vai meitas uzņēmumu veiktajiem uzdevumiem neatkarīgi no tā, kur tie veic uzņēmējdarbību.

100. Paziņotās institūcijas, uzrādīšanai paziņošanas komisijai, saglabā dokumentus par apakšlīguma slēdzēja vai meitas uzņēmuma kvalifikāciju un to veikto darbu.

101. Katrai paziņotajai institūcijai ir Eiropas Komisijas piešķirts identifikācijas numurs. Paziņotajai institūcijai, kura ir saņēmusi atļauju veikt pēcbūves atbilstības novērtējumu, ir akreditācijas valstī piešķirts identifikācijas kods.

102. Paziņotās institūcijas šo noteikumu 5.nodaļā paredzētās atbilstības novērtējuma procedūras veic samērīgi, neradot lieku slogu uzņēmējiem un privātimportētājiem. Paziņotās institūcijas īsteno savu darbību, pienācīgi ņemot vērā uzņēmēja lielumu, nozari, kurā tas darbojas, struktūru, attiecīgās ražojumu tehnoloģijas sarežģītības pakāpi un to, vai ražošanas process ir masveidīgs vai sērijveida. To darot, tās tomēr ievēro tādu stingrību un aizsardzības līmeni, kas ir vajadzīgs, lai ražojums atbilstu šo noteikumu prasībām.

103. Ja paziņotā institūcija atklāj, ka ražotājs vai privātimportētājs nav izpildījis šo noteikumu 4. punktā vai piemērojamos standartos noteiktās prasības, tā pieprasa, lai minētais ražotājs vai privātimportētājs veiktu pienācīgus korektīvus pasākumus, un neizdod atbilstības sertifikātu.

104. Ja, uzraugot atbilstību pēc sertifikāta izdošanas, paziņotā institūcija atklāj, ka ražojums vairs nav atbilstīgs, tā pieprasa, lai ražotājs veiktu pienācīgus korektīvus pasākumus, un, ja nepieciešams, apturētu vai atsauktu sertifikātu. Ja attiecīgie pasākumi netiek veikti, vai tie nedod vēlamo rezultātu, paziņotā institūcija attiecīgi ierobežo, aptur vai atsauc attiecīgos sertifikātus.

105. Paziņotās institūcijas informē paziņošanas komisiju par:

105.1. sertifikātu atteikšanu, ierobežošanu, apturēšanu vai atsaukšanu;

105.2. apstākļiem, kas ietekmē paziņošanas nosacījumus;

105.3. informācijas pieprasījumiem no tirgus uzraudzības iestādēm par atbilstības novērtējuma darbībām;

105.4. atbilstības novērtējuma darbībām, kas veiktas to paziņošanas darbības jomā, un visām citām veiktajām darbībām, tostarp pārrobežu darbībām un apakšuzņēmēja līgumu slēgšanu.

106. Paziņotās institūcijas sadarbojas savā starpā, sniedzot informāciju par negatīviem un, pēc pieprasījuma, arī pozitīviem atbilstības novērtējuma rezultātiem.

**7. Tirgus uzraudzība**

107. Tirgus uzraudzības iestādes funkcijas ražojumiem, uz ko attiecas šie noteikumi, pilda Patērētāju tiesību aizsardzības centrs. Patērētāju tiesību aizsardzības centrs veic normatīvajos aktos par preču un pakalpojumu drošumu noteiktos pasākumus, lai nepieļautu šo noteikumu pasībām neatbilstošu ražojumu izplatīšanu tirgū.

108. Veicot ražojumu tirgus uzraudzību, Patērētāju tiesību aizsardzības centra amatpersonas ir tiesīgas:

108.1. kontrolēt un uzraudzīt tirgū piedāvājamo ražojumu atbilstību šo noteikumu prasībām, apmeklējot ražojumu tirdzniecības, uzglabāšanas, ražošanas vietas;

108.2. sniegt norādījumus uzņēmējiem par nepieciešamajām darbībām neatbilstību novēršanai pēc ražojuma pārbaužu veikšanas;

108.3. pieprasīt un bez maksas saņemt informāciju kas nepieciešama uzraudzības veikšanai atbilstoši šajos noteikumos minētajām prasībām;

108.4. pieprasīt, lai paziņotā institūcija sniedz informāciju par sertifikātiem, ko tā ir piešķīrusi, atsaukusi vai atteikusi, tai skaitā sniegt testēšanas pārskatus un tehnisko dokumentāciju.

109. Ja Patērētāju tiesību aizsardzības centrs konstatē kādu no šādām neatbilstībām, tas pieprasa, lai attiecīgais uzņēmējs vai privātimportētājs novērš konstatēto neatbilstību:

109.1. CE atbilstības marķējums ir piestiprināts, pārkāpjot šo noteikumu 56., 57. vai 58.punkta noteikumus;

109.2. CE atbilstības marķējums, kas minēts šo noteikumu 56.punktā, nav piestiprināts;

109.3. nav sagatavota ES atbilstības deklarācija vai šo noteikumu 55.punktā minētā deklarācija;

109.4. ES atbilstības deklarācija vai šo noteikumu 55.punktā minētā deklarācija ir sagatavota nepareizi;

109.5. tehniskā dokumentācija nav pieejama vai ir nepilnīga;

109.6. šo noteikumu 23. vai 32.punktā minētā informācija nepastāv, ir nepareiza vai nepilnīga;

109.7. nav ievērotas jebkuras citas šo noteikumu 3.1. vai 3.3.apakšnodaļā noteiktās prasības.

110. Ja šo noteikumu 109.punktā minētā neatbilstība nav novērsta, Patērētāju tiesību aizsardzības centrs veic visus vajadzīgos pasākumus, lai ierobežotu vai aizliegtu ražojuma piedāvāšanu tirgū vai nodrošinātu tā atsaukšanu vai izņemšanu no tirgus.

111. Ja šo noteikumu 109.punktā minētā neatbilstība konstatēta privātimportētāja paša lietošanai importēta ražojuma gadījumā – līdz konstatētās neatbilstības novēršanai attiecīgā ražojuma reģistrācija un ekspluatācija ir aizliegta saskaņā ar normatīvajiem aktiem par kuģu reģistrāciju Latvijas Kuģu reģistrā, Ceļu satiksmes drošības direkcijā reģistrējamo kuģošanas līdzekļu reģistrācijas kārtību un normatīvajiem aktiem par atpūtas kuģu drošību.

#### 8. Noslēguma jautājumi

112. Atzīt par spēku zaudējušiem Ministru kabineta 2005.gada 30.augusta noteikumus Nr.647 “Noteikumi par atpūtas kuģu būvniecību, atbilstības novērtēšanu un piedāvāšanu tirgū” (Latvijas Vēstnesis, 2005, 152.nr.).

113. Latvijā atļauts piedāvāt tirgū vai nodot ekspluatācijā ražojumus, kuri atbilst Ministru kabineta 2005.gada 30.augusta noteikumu Nr.647 “Noteikumi par atpūtas kuģu būvniecību, atbilstības novērtēšanu un piedāvāšanu tirgū” prasībām un kuri laisti tirgū vai nodoti ekspluatācijā pirms 2017.gada 18.janvāra.

114. Latvijā nekavē piedāvāt tirgū vai nodot ekspluatācijā tādus piekarināmus dzirksteļaizdedzes piedziņas dzinējus ar jaudu, vienādu vai mazāku par 15 kW, kuri atbilst I posma izplūdes gāzu emisijas robežvērtībām, kas paredzētas šo noteikumu 1.pielikuma B daļas 2.1. apakšpunktā, un kuri ir ražoti mazos un vidējos uzņēmumos, kā definēts Komisijas Ieteikumā 2003/361/EK[(14)](http://eur-lex.europa.eu/legal-content/LV/TXT/?qid=1437033240076&uri=CELEX:32013L0053#ntr14-L_2013354LV.01009001-E0014), un kuri laisti tirgū pirms 2020. gada 18. janvāra.

115. Noteikumi stājas spēkā 2016.gada 18.janvārī.

##### Informatīvā atsauce uz Eiropas Savienības direktīvu

Noteikumos iekļautas tiesību normas, kas izriet no Eiropas Parlamenta un Padomes 2013.gada 20.novembra Direktīvas 2013/53/ES par atpūtas kuģiem un ūdens motocikliem un ar ko atceļ Direktīvu 94/25/EK.

Ministru prezidente L.Straujuma

Satiksmes ministra p.i.

iekšlietu ministrs R.Kozlovskis

Iesniedzējs: satiksmes ministra p.i.

iekšlietu ministrs R.Kozlovskis

Vīza: valsts sekretārs K.Ozoliņš

16.11.2015 13:53

6530

G.Ķezbers

67062119

[gints.kezbers@lja.lv](mailto:gints.kezbers@lja.lv)

V.Putāne

67062108

[vija.putane@lja.lv](mailto:vija.putane@lja.lv)